Ved årsskiftet 1920–1921 begynte han ved institutt for fiberkjemi i Dahlem, Berlin. Fibermaterialer var et viktig tema i naturvitenskap og teknisk forskning den gangen. Han begynte med røntgenanalyser av blant annet cellulose og metaller, og han begynte å studere krystallstrukturer i metall. Dette arbeidet var mindre vellykket i form av anerkjennelse fra andre forskere enn hans arbeid med reaksjonshastighet. Han innledet samarbeid med mange andre forskere, til sammen hadde han nær 60 medforfattere på sine publikasjoner..